આમાં કશું છુપાવવા જેવું નથી. પ્રસ્તુત પ્રસંગમાં વેપારી મિત્રને પણ એવું લાગ્યું કે સ્પર્ધાત્મક બજારમાં બેસીને પણ પોતાની પાસે શું વસ્તુ છે એની જાણકારી ન હોય એ એક વેપારી તરીકે મર્યાદા જરૂર છે, પણ એવું થવું અસ્વાભાવિક નથી. એની પાછળ ઘણાં વાજબી કારણો પણ હોઈ શકે છે, પરંતુ આ પ્રસંગમાંથી જે બાબત શીખવા મળે છે એ તમામ સ્તરની વ્યક્તિઓને લાગુ પડે છે. આપણી શક્તિઓ વિશે ઘણી વાર આપણી પાસે જ ખોટો અંદાજ હોય છે.